# Momentliste for pedagogisk rapport - Grunnskole

Listen er ment som hjelp når pedagogisk rapport om eleven skal skrives. Kartleggingsresultater som er oppsummert og tolket legges ved. Momentliste til pedagogisk rapport er utarbeidet med utgangspunkt i hva som forventes av skolens arbeid i førhenvisningsfasen, jfr Veileder Spesialundervisning (Udir).

Elevens stemme og foreldres synspunkt må komme tydelig frem.

1. **Faglig fungering**

* *Oppsummering og tolkning av skolens kartlegging og vurdering av faglig fungering*:
* *sterke sider og interesser*
* *utfordringer*
* *skolens kartlegging nivå 1 og 2, samt underveisvurdering*
* *Vurdering av utbytte av opplæringen vurdert ut fra trinnets læreplanmål (jf LK20):*
* *i hvilke fag har eleven tilfredsstillende utbytte av opplæringen?*
* *i hvilke fag har eleven et delvis tilfredsstillende utbytte av opplæringen?*
* *i hvilke fag har eleven ikke tilfredsstillende utbytte av opplæringen?*
* *Beskriv hvilke opplæringsmål/trinn det er realistisk at eleven kan arbeide mot i de fagene eleven ikke har tilfredsstillende utbytte*
* *Beskrivelse av tiltak som er prøvd ut og effekten av tiltakene:*
* *tiltak som har effekt innenfor det ordinære som bidrar til at eleven når kompetansemålene; for eksempel faglig tilpasninger, bruk av læringsstrategier, tilpasninger av lekser, bruk av visuell støtte, bruk av IKT, bruk av lydfiler/lydbøker, plassering i klasserommet, samarbeid med foresatte osv.*

* *organisatoriske tiltak innenfor skolens rammebetingelser som bidrar til et økt læringsutbytte, for eksempel lesekurs, matematikk kurs, bruk av to-lærer, korte økter, internt samarbeid mellom lærere osv.*

* *tiltak som innebærer avvik i mål i forhold til LK20, avvik i organisering og/eller særskilt tilrettelegging.*

1. **Kommunikasjon/språklige ferdigheter**

* *Evnen til å forstå språk (impressive ferdigheter)*
* *Evnen til å uttrykke seg (ekspressive ferdigheter)*
* *Ved annet morsmål enn norsk*:
* *morsmål, foreldres morsmål, født i Norge eller elevens alder ved ankomst Norge, hvor lang erfaring har eleven med norsk språk, hvilket språk bruker eleven (i hvilke situasjoner og med hvem), skolegang i annet land, forskjell i forståelse på morsmål og norsk, behov for tolk i samarbeid med foreldre, kulturell bakgrunn.*
* *Har eleven vedtak §2-8 i Opplæringsloven om særskilt språkopplæring for elever fra språklige minoriteter, og i hvilket omfang?*

1. **Sosial-/ emosjonell fungering, konsentrasjon og oppmerksomhet**

* *Beskrivelse av sosial fungering:*
* *sterke sider og interesser, sosial kompetanse (empati, samarbeid, selvhevdelse, selvkontroll og ansvarlighet), beskrivelse av vanskene, hvor ofte og i hvilke situasjoner vanskene kommer til syne. Hva opprettholder vanskene (aktør-, individ-, systemperspektiv)?*
* *Beskrivelse av tiltak som er prøvd ut for å bedre sosial fungering:*
* *elevsamtaler, samarbeid hjem og skole, tiltak i friminutt, lek og arbeid i mindre grupper for å øve sosial kompetanse, sinneregulering, positiv feedback, belønning, tydelige forventninger.*
* *Beskrivelse av emosjonell fungering:*
* *virker eleven glad og fornøyd eller trist, gir eleven uttrykk for at han/hun har blitt utsatt for mobbing? Skolefravær, angst, mistrivsel, forventningspress, fysiske plager (hodepine, kvalme, svimmelhet m.m), søvnvansker? Endring i; atferd, faglig fungering, konsentrasjon og kosthold?*
* *Beskrivelse av tiltak som er prøvd ut for å bedre emosjonell fungering:*
* *samtale lærer-elev, foreldresamarbeid, samtale med rådgiver eller helsesøster, kartlegging av fravær, faglige tilpasninger, sosial trygghet, trygge relasjoner mellom lærer-elev og elev-elev, § 9a vedtak i opplæringsloven, involvering fra ledelse ved skolen.*
* *Beskrivelse av oppmerksomhet og konsentrasjon:*
* *evne til å oppfatte beskjeder, til å planlegge, få oversikt og organisere skolearbeid, evne til å komme i gang med arbeidsoppgaver, holde oppmerksomheten og fullføre arbeidsoppgaver, variasjon i oppmerksomhet og konsentrasjon avhengig av fag eller tidspunkt på dagen.*
* *Beskrivelse av tiltak som er prøvd ut for å bedre oppmerksomhet og konsentrasjon:*

- plassering i klasserommet, god klasseledelse, avgrensede oppgaver, korte arbeidsøkter og pauser, visuell støtte, variert metodikk, bruk av programvare, gode læringsstrategier, tettere oppfølging i klasserommet, hjelp til å organisere; arbeidsoppgaver, bøker og materiell.

1. **Elevens stemme/ foreldres syn /samarbeidspartnere**

* *Elevens opplevelse av sin situasjon og igangsatte tiltak*
* *Foreldres vurdering av situasjonen*
* *Samarbeid hjem-skole*
* *Er det andre tjenester som samarbeider om eleven? Gi en beskrivelse av arbeidet som har blitt utført/er planlagt, og om det er iverksatt tiltak i forbindelse med dette*

1. **Syn, hørsel, helse og motorikk**

* *Vurdering av syn og hørsel; dokumentasjon fra skolehelsetjenesten*
* *Elevens helse*
* *Vurdering av grov- og finmotoriske ferdigheter:*
* *hvordan viser vanskene seg? I hvilke situasjoner? F.eks ved skriftlig arbeid eller fysisk aktivitet.*
* *Støttetiltak som er gjort for å avhjelpe vansker:*
* *plassering i klasserommet, lyddempingstiltak, ulik programvare og hjelpemidler.*

1. **Rammebetingelser**

* *Gruppestørrelse*
* *Lærer/voksentetthet*
* *Lærerbytte, skolebytte*
* *Voksnes relasjon til eleven*
* *Beskrivelse av tiltak som er prøvd ut for å bedre læringsmiljøet*
* *Satsningsområder ved skolen*
* *Skolens særskilte kompetanse knyttet til elevens vansker*

1. **Hva ønsker hjem og skole at PPT skal bidra med?**

Pedagogisk rapport skal være gjennomgått med foreldre/elev etter fylte 15 år i forkant av henvising.

\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato underskrift lærer

-------- -------------------------------------------

Dato underskrift elev

\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato underskrift foreldre

\* Fra eleven har fylt 15 år, er det tilstrekkelig at eleven skriver under i saker som berører spesialundervisning. Det er likevel å anbefale at foresatte skriver under sammen med eleven.